Какво да избера за новородено или бебе – скрин или гардероб?

 През първите месеци след раждането детето няма да се интересува нито какви са мебелите наоколо, нито какъв цвят са стените, нито как сме подредили бебешките му играчки . Затова, когато избирате къде да съхранявате дрехите и принадлежностите му, помислете преди всичко за своето удобство. 
При всички случаи е най-добре да се спрете на скрин, който може да се използва и за повиване. Този вид мебел има плот, който служи за преобличане и смяна на пелените , а в чекмеджетата може да подредите чистите дрехи и всякакви други козметични и хигиенни продукти , като памперси, мокри кърпички, кремове и т.н. 
Бъдете внимателни и никога не оставяйте рожбата си без надзор на мястото за повиване, тъй като може да се преобърне и да падне от високо. Препоръката не е за подценяване, тъй като според статистиката това е една от най-честите причини за нараняване при пеленачетата. 

